Olimpiada musobaqalari germaniyalik gimnastikachilar uchun kutilmagan voqealar bilan boshlandi. Germaniya chempioni Andreas Toba erkin mashq bajarishda birinchi bosqichdayoq jarohat oldi va ko‘ngillilar yordamida gilamni tark etdi. Unga paylarga jarohat yetgan, deya tashxis qo‘yildi. Shunda Toba ko‘z yoshlarini yashira olmadi. Gimnastlar oti ustida mashq bajarish borasida germaniyalik gimnastikachilar finalga tushmay qolishlari ehtimoli paydo bo‘ldi. Shunda Riodagi dramatik sahnalardan biri yuz berdi. Hakamlar Tobani ro‘yxatdan o‘chirishgan edi. Ammo Olimpiada chempionining o‘g‘li o‘zida kuch topdi va snaryad yoniga yaqinlashdi. Va germaniyalik gimnastikachilar ichida eng yaxshi natijani ko‘rsatdi. Bu haqiqiy iroda edi. Germaniya yakunda finalga kirishga muvaffaq bo‘ldi. «Men jasurlik ko‘rsatmadim. Maktab o‘quvchilari singari yig‘lab yubordim. Ana shunda miyamga bir fikr kelib qoldi: men jamoamga yordamberishim lozim edi», – deya tan oldi Toba.